section_heading: Simptomatski blefarospazam
paragraph_text: Simptomatski blefarospazam nastaje zbog nadražaja centralnih ili perifernih dijelova facijalnog živca i refleksnim putem zbog nadražaja oftalmičkog i optičkog živca. Uz grčevito zatvorene kapke, grčem mogu biti zahvaćeni drugi mišići lica inervirani ličnim živcem. Obično je riječ o kombinaciji toničkih i kloničnih grčeva. Simptomatski blefarospazam nastaje obično zbog procesa unutar lubanje (postencefalitički parkinsonizam, apscesi, tumori i dr).